Εσύ φταις γι' αυτό.
Ο πατέρας μου είναι ο Μπάμπα Βος.
Ο Ίντο τον ψάχνει για να εκδικηθεί τον θάνατο του πατέρα του.
Καλώς ήρθες πίσω, Μπάμπα.
Πρέπει να μάθω πού την κρύβει.
Θα την κρατά στη βάση τρία. Σφραγισμένο συγκρότημα.
-Έχει το δικό του σύνταγμα κομάντο εκεί. -Αλτ!
Είναι στο δρομάκι και πάει προς το ποτάμι!
-Το ξέρει ότι βλέπεις; -Δεν με ξέρεις.
Ήδη σε ξέρω καλύτερα απ' οποιονδήποτε ως τώρα.
-Φεύγουμε αμέσως. -Κοφούν, πήγαινε στη μητέρα σου.
Η πόλη της Πένσα, η νέα πρωτεύουσα του βασιλείου των Παγιάν!
-Είναι μάγος εδώ. -Θα σε προστατέψει.
-Βασίλισσά μου! -Λόρδε Χάρλαν.
Μάγκρα; Απ' όσο θυμάμαι, είστε μεγάλη θαυμάστριά μου.
Υπάρχουν πλεονεκτήματα όταν έχεις τόσο κοντά τη βασίλισσα.
Ο στρατός των Τριβάντιαν ήταν που κατέστρεψε την Κάνζουα.
-Να πάρει. -Κουβαλάω μέσα μου ένα παιδί
που θα γεννηθεί με το θείο δώρο της όρασης.
Χαίρετε, αδελφέ.
Μόνο άσ' τη να φύγει!
Ίντο!
Πονάς πολύ;
Λιγάκι.
Είναι ώρα.
Τίποτα.
-Τίποτα! -Πατέρα. Πατέρα.
-Δεν βλέπω! -Όλα καλά. Ηρέμησε.
-Όλομαν, δεν πέτυχε! -Πατέρα, σε παρακαλώ.
Θα το δοκιμάσουμε πάλι! Τη διαδικασία, ξανακάν' τη. Δοκίμασε πάλι.
Λυπάμαι. Δεν γίνεται τίποτα άλλο.
Κάνεις λάθος! Κάτι θα γίνεται!
-Όλομαν! -Πατέρα.
Συνέχισε να διαβάζεις. Όλα τα ιατρικά βιβλία, τα πάντα.
-Θα έχουν τις απαντήσεις! -Πατέρα, τα έχω διαβάσει όλα.
Και λένε για μη αναστρέψιμο τραυματισμό στον κερατοειδή χιτώνα.
Δεν ψάχνεις αρκετά!
Δεν θα μείνω τυφλός!
Μ' ακούς;
Δεν θα μείνω τυφλός!
Τι;
Μη σου μπαίνουν ιδέες.
-Υπολοχαγός Ρεν. -Μάλιστα, κα υπολοχαγέ.
Ανοίξτε την πύλη!
Μάλιστα!
Και έτσι,
ο μέγας Τριβάντιαν Τόλιβερ, λαβωμένος, μα όχι νεκρός…
στάθηκε όρθιος στα κουρασμένα του πόδια και καβαλίκεψε τ' άλογό του.
Παρότι βροντές και βροχή άμβλυναν τις αισθήσεις του,
οδήγησε τους άνδρες του μέσα απ' τα ψηλά χορτάρια των Ματωμένων Πεδιάδων…
στο οχυρό των Γανιτών.
Υπό το πρόσταγμά του, 20 Τριβάντιαν στρατιώτες
κράτησαν μακριά τις ορδές των Γανιτών…
όλη τη νυχτιά
κι ως το πρωί, ώσπου κατέφθασαν τάγματα κι άλλαξαν τον ρου των γεγονότων.
Πού με πας;
Θα δεις.
Δεν έχω ανέβει ποτέ ξανά τόσο ψηλά.
Ναι;
Μικρή σκαρφάλωνα σε διάφορους πύργους.
Μόνο εκεί ένιωθα ασφαλής έχοντας την όρασή μου.
Μάλλον μ' άρεσε κάπου όπου δεν ερχόταν κανένας άλλος.
Έτσι βρήκα αυτό το μέρος.
Το φροντίζω έκτοτε.
Κάποτε οι άνθρωποι τιμούσαν την όρασή τους.
Κάνουμε τέχνη για να μας ακούν, να μας νιώθουν ή να μας μυρίζουν.
Όλα στον κόσμο τους προορίζονταν να είναι ορατά.
-Κι οι άνθρωποι το ίδιο. -Τι;
Κι εμείς προοριζόμασταν να είμαστε ορατοί.
Αυτό ήταν το αγαπημένο μου.
Επινοούσα ιστορίες για το κορίτσι στις εικόνες.
Την ονόμασα Γκουέντολιν.
Αλίκη τη λένε.
Ξέρεις να διαβάζεις.
Το βιβλίο λέγεται Η Αλίκη στη Χώρα των Θαυμάτων.
"Η Αλίκη άρχισε να κουράζεται πολύ, καθισμένη δίπλα στην αδελφή της στην όχθη,
χωρίς να έχει κάτι να κάνει".
"Μια δυο φορές είχε κοιτάξει κλεφτά το βιβλίο που διάβαζε η αδελφή της,
μα δεν είχε εικόνες ή λόγια μέσα".
Όχι!
"'Και σε τι χρησιμεύει ένα βιβλίο;', σκέφτηκε η Αλίκη,
'χωρίς εικόνες ή λόγια;'"
Σταμάτα!
Μεγάλε αδελφέ… καλά κρατάς.
Τα σημάδια σου δεν είναι τίποτα μπροστά στις ουλές που μου έκανες εσύ.
Τι έκανες τη Χάνιβα;
Τη Χάνιβα;
Φοβάσαι για την κόρη σου.
Ο φόβος είναι χειρότερος απ' τον πόνο, έτσι;
Έτσι ένιωθα κι εγώ μικρός.
Ο πόνος που μου προκαλούσες δεν…
δεν ήταν τόσο μεγάλος όσο ο φόβος γιατί ήξερα πως ερχόταν,
πως ερχόσουν εσύ.
Και σου υπόσχομαι
πως η Χάνιβα θα γνωρίζει τον ίδιο φόβο κάθε βράδυ, όπως εγώ.
Ίντο, σε παρακαλώ, άφησέ τη να φύγει.
Ήσουν αδελφός μου.
Ακόμη είμαι αδελφός σου. Λυπάμαι!
Έπρεπε να σε προστατεύσω, αλλά μ' ανάγκασαν…
Δεν ξέρεις πώς είναι να λυπάσαι. Όχι ακόμη.
Μα θα μάθεις.
Γιατί θα σε κρατήσω εδώ…
και θα σε μαστιγώνω κάθε βράδυ, για κάθε βράδυ που με μαστίγωνες.
Και χρόνια από τώρα,
όταν τελικά αποφασίσω να σε σκοτώσω…
θα κλαις από ευγνωμοσύνη.
Μη χάσει τις αισθήσεις του.
-Ίντο. -Θέλω να νιώθει κάθε βουρδουλιά.
Όχι! Ίντο, μόνο άσ' τη να φύγει.
Ίντο. Ίντο!
Ίντο!
Ίντο, όχι! Άσ' τη να φύγει!
Ίντο!
Τακ!
Σταματάμε για κατούρημα και να γεμίσουμε τα παγούρια.
Μάλιστα, κύριε.
Θέλω να πλυθώ.
Δεν σε θέλω κοντά στους άντρες μου.
Είναι πεινασμένοι και κουρασμένοι,
και δεν συμπαθούν τους μάγους ούτε υπό τις καλύτερες συνθήκες.
Έλα.
Με πόσους μάγους έχεις μιλήσει;
Είσαι ο πρώτος.
Αφού είμαι ο πρώτος, πώς ξέρεις ότι πρέπει να μας φοβάστε;
Άνθρωποι σαν εσένα κατέστρεψαν τον παλιό κόσμο με τις μηχανές και τα φαρμάκια τους.
-Το είδος σου σκότωσε εκατομμύρια άτομα. -Κι εσείς χιλιάδες.
Αφανίσατε τους Άλκενι…
τη φυλή μου, από προσώπου γης.
Ήξεραν το τίμημα. Περιέθαλπαν μάγους. Ήταν νόμος του βασιλείου.
Σκοτώσατε παιδιά. Μωρά.
Δεν ήμουν εκεί εγώ.
Και τι θα 'χες κάνει αν ήσουν;
Εγώ είμαι ο μάγος.
Ποιος έχει δολοφονήσει περισσότερους; Εσύ ή εγώ;
Βασίλισσά μου,
σας παρουσιάζω τα μεγαλύτερα μυαλά της Πένσα, το συμβούλιο της επικρατείας.
Ποιο συμβούλιο;
Το συμβούλιο της επικρατείας, βασίλισσά μου.
Για να σας συμβουλεύει, να εκτελεί τις διαταγές σας.
Δεν συγκαλούμε συμβούλιο επικρατείας, αλλά συμβούλιο πολέμου.
Υψηλοτάτη, το πρωτόκολλο προβλέπει σύγκληση συμβουλίου πολέμου
μετά από μια επίσημη διακήρυξη πολέμου.
Θα με δασκαλέψει σε θέματα πρωτοκόλλου.
Σε εμάς κήρυξαν τον πόλεμο!
Λοχαγέ Γκόσετ, φοβούμαι πως δεν αντιλαμβάνεστε το διακύβευμα.
Σας διαβεβαιώ πως ναι, Μεγαλειοτάτη.
Και όλα όσα λέω εδώ είναι με τον δέοντα σεβασμό
και σύμφωνα με τις επιθυμίες σας.
Για να αντέξουμε την ισχύ του στρατού των Τριβάντιαν,
πρέπει να ενισχύσουμε τις άμυνές μας σε όλο το βασίλειο.
-Λοχαγέ Γκόσετ… -Τις άμυνες;
Μας έχει αναθέσει η Θεός να νικήσουμε τους Τριβάντιαν.
Θα ετοιμαστούμε για επίθεση, όχι για άμυνα.
-Σίμπεθ… -Ποια;
Συγχωρέστε με, Μεγαλειοτάτη.
Πριγκίπισσα Μάγκρα, αν έχεις κάτι να πεις, πες το.
Το Παγιάν έχει εξασθενήσει από την απώλεια της Κάνζουα
και το χάος από τον υποτιθέμενο θάνατό σας.
Μόλις καθαγιάσαμε μια νέα πρωτεύουσα.
Ίσως πρέπει να αφιερώσουμε χρόνο στη φροντίδα του βασιλείου μας,
οργανώνοντας και ενισχύοντας τις στρατιές μας,
ενώ, ασφαλώς, θα επαγρυπνούμε για την απειλή των Τριβάντες.
Όλοι… έξω.
Έξω!
Σίμπεθ…
Άκουσες τι συνέβη μόλις τώρα;
Τι;
Ένα δωμάτιο γεμάτο κόσμο αμφισβήτησε σιωπηλά την εξουσία μου
και αναρωτιούνταν αν πράγματι δεσμεύονται πλέον από αυτή.
Ένας λοχαγός που διαφωνεί μαζί μου.
Πολιτικοί που καλοβλέπουν σκέψεις για προδοσία,
πράγματα που καταλήγουν στο να χάσουμε τα κεφάλια μας
και να αφανιστεί διά παντός η βασιλική μας γραμμή αίματος.
Και σε εκείνο το δωμάτιο, το γεμάτο προδοσία,
η ίδια μου η αδελφή με αντικρούει.
Ο πόλεμος είναι αυτοκτονία.
Πόσους διατίθεσαι να θυσιάσεις για το ψέμα σου;
Όσοι πεθάνουν θα πεθάνουν ένδοξα…
για το Παγιάν…
για τον νέο κόσμο, που θα χτιστεί από τα παιδιά μας.
Τα οποία θα πεθάνουν επίσης, μαζί με όλους μας,
όταν οι Τριβάντιαν κάψουν ολοσχερώς το Παγιάν.
Δεν μπορεί να πιστεύεις ότι θα τους νικήσουμε.
Για ποιο λόγο σώθηκα, αν όχι γι' αυτόν;
Η Θεός έβαλε ένα παιδί με όραση στην κοιλιά μου,
ένα παιδί που θα πάρει το όνομα του πατέρα μας,
ούτως ώστε να γίνει αυτό το βασίλειο το όχημα για να επιστρέψει η όραση.
Είναι το πεπρωμένο μου.
Θεέ μου, βοήθα μας. Πραγματικά πιστεύεις αυτά που λες.
Θα τα κατακτήσουμε τα Τριβάντες, θα απορροφήσουμε τις στρατιές τους
και θα γίνουμε το ένα και μοναδικό βασίλειο σε τούτο τον τόπο.
Σίμπεθ.
Θα υπάρχει κάποιος άλλος τρόπος.
Εσύ η ίδια στάθηκες αμέτοχη…
όταν ο Ταμάκτι Τζουν τράβηξε τη λεπίδα, με τις ευλογίες σου, για να με σκοτώσει.
Και η Θεός δεν το επέτρεψε.
Καλά θα κάνεις να θυμάσαι εκείνη τη στιγμή, αδελφή.
Και να θυμάσαι επίσης πως εγώ έσωσα εσένα εκείνη τη μέρα
και όχι το αντίστροφο.
Χάνιβα.
Αν ήταν το δικό μου κρεβάτι, δεν θα έβρισκα λόγο να σηκωθώ.
Θα σου δείξω έναν.
Πολύτιμοι λίθοι.
Αυτό μοιάζει μ' ένα κομμάτι του ουρανού.
Τι γράφει εδώ;
"Για πάντα".
Όμορφο είναι.
Μόνο που δεν ήταν.
Όμορφο;
Για πάντα.
Ίσως να ήταν το συναίσθημα.
Συγγνώμη.
Όχι.
Η βασίλισσα των Παγιάν ανακοίνωσε ότι περιμένει παιδί με όραση.
Ισχυρίζεται επίσης πως ο στρατός μας επιτέθηκε στην πρωτεύουσα Κάνζουα.
Άρα, είπε ψέματα στον λαό της.
Γιατί, τότε, να πιστέψουμε ότι λέει αλήθεια
για το μωρό με την υποτιθέμενη όραση;
Πώς μπορεί να το γνωρίζει;
Θα μπορούσε, αν ο πατέρας είχε όραση.
Θα σας διακόψω, αρχιστράτηγε,
διότι καταλαβαίνω πού πάει το πράγμα.
Έχουν υπάρξει πολλαπλές αναφορές για τουλάχιστον έναν Παγιάν με όραση.
Τον Τζερλαμαρέλ εννοείτε.
Είναι ένας μύθος και τίποτα παραπάνω.
Δεν το γνωρίζουμε με σιγουριά.
Στρατηγέ Βος, το δυτικό μας σύνορο δέχεται αδιάκοπη επίθεση από τους Γανίτες
κι εσείς θέλετε να ανοίξουμε κι άλλο μέτωπο στ' ανατολικά
βάσει φημών και διαδόσεων.
Η όραση θα επιστρέψει!
Και το πρώτο έθνος που θα την τιθασεύσει θα κυβερνήσει τον κόσμο.
Το συμβούλιο έχει κουραστεί από τις θεωρητικές λογομαχίες.
Όποιο έθνος δώσει πάτημα στους έχοντες όραση στην κοινωνία του,
σπέρνει τους σπόρους του ίδιου του ολέθρου του.
Και στην απίθανη περίπτωση που θα προκύψουν άνθρωποι με όραση,
θα εκτελούνται ως απειλές για τη δημοκρατία μας.
Άλλα έθνη ίσως δεν συμφωνούν.
Δεν έχουμε χάσει πόλεμο 200 χρόνια.
Δεν υπάρχει λόγος να πιστέψουμε ότι θα συμβεί τώρα.
Η σαγήνη σας για την όραση ήταν ενδιαφέρουσα ως άσκηση στρατηγικής,
μα τώρα κινδυνεύει να μετατραπεί σε περισπασμό.
Πρέπει να στρέψουμε την προσοχή μας δυτικά,
όπου η συγκέντρωση των Γανιτών ολοένα και μεγαλώνει.
Ο Λαός συμφωνεί με τον Στρατό.
Η Τράπεζα συμφωνεί με τον Λαό.
Το συμβούλιο απεφάνθη.
Σας ευχαριστούμε για την υπηρεσία, αρχιστράτηγε.
Καλημέρα.
Αποκοιμήθηκα.
Δεν μου πήγαινε η καρδιά να σε ξυπνήσω.
Τι σκέφτεσαι;
Αναρωτιέμαι…
τι θα γινόταν αν σ' άφηνα να φύγεις.
Έλα μαζί μου.
Έχω μια ζωή εδώ. Μια οικογένεια… μια καριέρα.
Γιατί να μείνεις κάπου όπου θα σ' εκτελούσαν γι' αυτό που είσαι;
Το είπες λες και η όραση είναι το μόνο που με προσδιορίζει.
Είμαι στρατιώτης των Τριβάντες.
Είμαι κόρη, εγγονή και δισέγγονη ανθρώπων που έχτισαν τα Τριβάντες,
που πολέμησαν και πέθαναν γι' αυτά.
Δεν σε σώζουν όλα αυτά αν μαθευτεί το μυστικό σου.
Θα ταξιδέψουμε ανατολικά.
Θα γνωρίσεις τον αδελφό μου.
Ίσως βρούμε άλλους ανθρώπους σαν εμάς.
Θα βοηθήσουμε ν' αλλάξει ο κόσμος.
Μας θεωρείς ξεχωριστές.
Μα δεν είμαστε.
Είμαστε απλώς… διαφορετικές.
Μας θεωρώ ξεχωριστές ως διαφορετικές.
Αν είναι να γυρίσει η όραση, θα γυρίσει.
Δεν είναι δουλειά μας ν' αλλάξουμε τον κόσμο.
Δουλειά μας είναι να…
βελτιώσουμε τα πράγματα μέσω της όρασής μας εδώ που είμαστε.
Και πώς θα το κάνουμε αυτό;
Βασικά…
ξεκίνα διαβάζοντάς μου.
Με μεγάλη μου χαρά.
"'Θα μπορούσα να σου πω τις περιπέτειές μου
ξεκινώντας από σήμερα το πρωί', είπε η Αλίκη, κάπως δειλά.
'Μα δεν έχει νόημα να γυρίσουμε στο χθες,
διότι ήμουν άλλος άνθρωπος τότε'".
Ώστε αυτός είναι ο μέγας πολεμιστής… ο Μπάμπα Βος.
Σκατά πολεμιστής είσαι τώρα, έτσι;
Πίσω!
Κάτω!
-Μείνε κάτω! -Μου 'σπασες τη μύτη!
Κύριε.
Ο Μπάμπα Βος.
Τέσσερις μέρες βασανιστήρια.
Θα 'πρεπε να σ' ευχαριστήσω.
Λυπάμαι. Δεν μπορώ να σου προσφέρω τίποτα πιο δυνατό από νερό.
Μα… πάρε δω.
Ξέρω τη φωνή σου, Ανιχνευτή Μάγων.
Την ακούω στους εφιάλτες μου.
Ταμάκτι Τζουν.
Σκότωσες τη γυναίκα μου.
Δεν σε κατηγορώ που με θες νεκρό.
Έχω διαπράξει πολλά αδικήματα ενάντια σ' εσένα και τον λαό σου,
μα δεν σκότωσα τη γυναίκα σου.
Κάποια στιγμή θα περάσω τα κάγκελα.
Κι όταν τα καταφέρω, θα σου κάνω ζημιά.
Άκουσέ με. Εμένα άφησαν να ξεψυχήσω, όχι τη Μάγκρα.
Μη λες τ' όνομά της! Μη το λες!
Ποτέ δεν θα την έβλαπτα. Είναι η πριγκίπισσά μου.
Πριγκίπισσα; Τι κάθεσαι και λες; Δεν βγάζεις νόημα, Ανιχνευτή Μάγων.
Η γυναίκα σου είναι θυγατέρα του Αυτού Υψηλότατου βασιλιά Γουλφ Κέιν.
Με όρκισαν να την προστατεύσω ως διάδοχο του θρόνου του Παγιάν.
Λες ψέματα. Είσαι ψεύτης.
Αναρωτήσου τι λόγο θα είχα να σου πω ψέματα σ' αυτό το σημείο.
Δηλαδή, η γυναίκα μου, τα παιδιά της οποίας κυνηγούσες απ' τα γεννοφάσκια,
είναι πριγκίπισσα, λες;
Αυτό λέω.
Και σου λέω επίσης
ότι όταν η βασίλισσα κι εκείνη με άφησαν, ήταν μια χαρά ζωντανή.
-Έλα. -Από πλευρά σε πλευρά.
Μ' ένα χτύπημα στο τέλος κάθε ταλάντευσης.
Κράτα διαρκή επαφή, αν μπορείς.
Μπροστά το ραβδί, πατέρα.
Τα πας καλά. Ωραία. Θα γίνει ευκολότερο, πατέρα.
Μη μου μιλάς σαν σε παιδί.
Άσε με!
Θα βρω τον δρόμο μου χωρίς τη βοήθεια κανενός! Καταλάβατε;
Τι θα κάνουμε;
Θα το συνηθίσει. Δώσ' του λίγο χρόνο.
Θεέ Φλόγα.
Μ' έχεις προστατέψει από εχθρούς γνωστούς και αγνώστους.
Συμβούλεψε την πιστή σου υπηρέτρια. Δυνάμωσε το πείσμα μου, να μη λιποψυχήσω.
Θα εκτελέσω το θέλημά σου… όπως κι εσύ θα με συντηρήσεις.
Μεγαλειοτάτη;
Διάολε!
Ζητώ συγγνώμη, βασίλισσά μου.
Ο λόρδος Χάρλαν ζητά λίγο από τον χρόνο σας.
-Δώσ' του τον και φύγε. -Μάλιστα, βασίλισσά μου.
Ω, ναι.
Λατρεύω τη μυρωδιά ενός μπάνιου με λεβάντα και γάλα.
Λόρδε Χάρλαν, έχεις επικίνδυνη ροπή προς το ανεπίσημο.
Κάποιοι ίσως την παρεξηγήσουν ως ασέβεια.
Αντιθέτως.
Απολαμβάνω την κοινή μας ιστορία.
Την παιδική μου ηλικία στην αυλή του πατρός σας.
Θαρρώ πως μας δένει με μια αφοσίωση πολύ βαθύτερη από βασίλισσας κι υπηκόου.
Δεν βρίσκετε;
Και έρχομαι στον σκοπό της επισκέψεώς μου.
Είμαι γεμάτη ανυπομονησία.
Παράτολμη κίνηση να κάνετε πόλεμο αμέσως μόλις καθαγιάσατε μια νέα πρωτεύουσα.
-Αν δεν έχεις το στομάχι… -Δεν έχω στομάχι για ήττα.
Για καλή σου τύχη είσαι με τους νικητές.
Παντρέψου με.
Δεν περίμενα ακριβώς αυτήν την αντίδραση.
Όταν η ύβρις σου εκπλήσσει ακόμη κι εμένα,
ίσως πρέπει να αναθεωρήσεις την κοσμοθεωρία σου.
Με χρειάζεσαι. Τον στρατό μου, τον λαό μου.
Τον δικό μου στρατό και λαό.
Κηρύσσεις πόλεμο στη μεγαλύτερη στρατιωτική δύναμη στον κόσμο.
Και μόνο για να ελπίζεις ότι θα πετύχεις,
χρειάζεσαι την ακλόνητη υποτέλεια κάθε άντρα και γυναίκας εδώ.
Έχεις την Πένσα και θα έχεις και ολόκληρο το Παγιάν.
Κι εγώ που νόμιζα ότι το είχα ήδη.
Ναι.
Οι υπήκοοί σου ίσως πέθαιναν για να προστατέψουν τη μονάρχη τους, μα…
σίγουρα θα είναι λιγότερο γενναιόδωροι
αν πρέπει να προστατέψουν ένα παιδί που θεωρούν μάγο.
Κι αν παντρευτώ εσένα;
Είμαι το γράμμα του νόμου εδώ και μια γενιά.
Ως πατριός του παιδιού με όραση, μπορώ ν' αλλάξω όσα μυαλά θέλουν αλλαγή.
Δεν μπορώ να σκεφτώ καλύτερο τρόπο να παγιώσεις τη θέση σου.
Και τη δική σου.
Φυσικά και τη δική μου.
Γιατί να το κάνω διαφορετικά;
Πάρε την αδελφή μου.
Γίνε πατριός στα δικά της γαλαζοαίματα παιδιά με όραση. Δύο έχει.
Δεν είναι παντρεμένη η Μάγκρα;
Ο Μπάμπα Βος είναι νεκρός.
Άσε που ο οίστρος των Άλκενι στις σκηνές τους
δεν συνιστά γάμο υπό τον νόμο του Παγιάν.
Δεν νομίζω πως θα συμφωνούσε η Μάγκρα.
Λόρδε Χάρλαν, υποτιμάς την ίδια σου τη γοητεία;
Θα της μιλήσετε;
Ναι.
Τώρα έλα εδώ και γονάτισε ενώπιον της βασίλισσάς σου.
Ανοίξτε!
Δυο τέταρτα επάνω!
Δεξιά, ένα!
Δεν μπορούμε να μείνουμε εδώ.
Στάσου.
Ευθεία!
Αριστερά, δύο βήματα!
Το αγοράκι βλέπει.
Είπα, αριστερά!
Είπες πως ήσουν η μόνη.
Το μυστικό πρόγραμμα του Ίντο. Είναι γιος του Τζερλαμαρέλ.
Τον εκπαίδευσε λόγω συμφωνίας με τον στρατηγό.
Του Τζερλαμαρέλ;
Δηλαδή, τι, απλώς…
έδωσε έτσι τον μικρό;
Ρεν, είναι παιδί!
Κι εμένα με έδωσε. Το καταλαβαίνεις;
Μ' έστειλε να πεθάνω.
-Δεν θα πεθάνεις. -Ο Ίντο δεν θα μ' αφήσει ποτέ να φύγω!
Χάνιβα.
Θα κάνω το παν για να είσαι ασφαλής. Το υπόσχομαι.
Θέλω να μ' εμπιστευτείς.
Σ' εμπιστεύομαι.
Πήγαινε.
Στρατηγέ.
Υπολοχαγέ, φέρε την αιχμάλωτη κάτω στον δρόμο.
Γιατί; Τι συμβαίνει;
Φέρε το κορίτσι κάτω. Αμέσως.
Μπαμπά;
Μπαμπά!
Με συγχωρείς πολύ! Εγώ φταίω για όλα!
Ήθελα ν' ακούσεις τις κραυγές της κόρης σου μία τελευταία φορά…
προτού τη στείλω να φανεί χρήσιμη στη δημοκρατία.
Λαέ των Τριβάντες,
σας παρουσιάζω τον μεγάλο δειλό, τον Μπάμπα Βος!
Φονιά!
Έχουν περάσει 25 χειμώνες από τότε που δολοφόνησε τον Τέο Βος,
τον πατέρα μου,
και διέφυγε.
Μα η δικαιοσύνη των Τριβάντιαν ποτέ δεν ξεχνά και ποτέ δεν υποχωρεί,
ούτε και σε χίλιους χειμώνες!
Πάρτε τον!
Μια φορά τον γύρο!
Όχι, όχι! Μπαμπά.
-Όχι, όχι! -Φονιά!
Δειλέ!
-Χάνιβα! -Όχι, όχι!
Όχι, σας παρακαλώ! Σας παρακαλώ!
Στρατηγέ, γιατί δεν την αφήνετε μ' εμένα λίγο ακόμη;
Είναι πολύτιμη πηγή πληροφοριών.
Όχι. Αρκετά σ' επιβάρυνα, Ρεν.
Άλλωστε, έχει να προσφέρει κάτι σπουδαιότερο από πληροφορίες.
Πηγαίνετε την αιχμάλωτη στο σπίτι μου.
-Κύριε! -Πηγαίνετέ τη!
Κουνήσου! Εμπρός. Τώρα!
Σας παρακαλώ…
Η Αυτού Υψηλότης βασίλισσα Κέιν!
Η Αυτού Μεγαλειοτάτη πριγκίπισσα Μάγκρα!
Ένας περίπατος ανάμεσα στον λαό; Δεν μοιάζει με κάτι που θα έκανες εσύ.
Οι πολίτες της Πένσα έχουν απομακρυνθεί πολύ από το στέμμα.
Πρέπει να κάνουμε το παν για να συγκινήσουμε καρδιές και μυαλά.
Ώστε αυτό κάνουμε. Συγκινούμε καρδιές και μυαλά.
Ναι. Μα αν ήθελες να φανείς πραγματικά χρήσιμη,
μπορούν να γίνουν μεγαλύτερες, πιο στρατηγικές κινήσεις.
-Στρατηγικές κινήσεις; -Είπα στον Χάρλαν ότι θα τον παντρευτείς.
Τι;
-Τι; Αστειεύεσαι. -Ποσώς.
Η Αυτού Υψηλότης βασίλισσα Κέιν…
Τότε, είσαι πιο παράφρων απ' ό,τι πίστευα.
Υπερβάλλεις. Μια επιχειρηματική συμφωνία είναι.
Ξέρεις τι είναι αυτό;
Ένα κακοσχηματισμένο θείο οστό.
Γαμήλιο βραχιόλι, που μου το έφτιαξε ο σύζυγός μου, ο Μπάμπα Βος.
Ο νόμος μας δεν αναγνωρίζει τις ενώσεις των Άλκενι.
Δεν θα προδώσεις, λοιπόν, τον Μπάμπα Βος, αν είναι καν ζωντανός.
Άπονη σκύλα.
Αποκάλεσέ με όπως θέλεις,
μα υποσχέθηκα να κάνω το Παγιάν ασφαλές για τα παιδιά σου και το έκανα.
Μα θαρρώ πως δεν συνειδητοποιείς πόσο κοντά στο χείλος είμαστε.
Ο Χάρλαν έχει ξεκάθαρα υποψίες περί Κάνζουα.
Του έχουμε πάρει την πόλη του. Αν δεν τον ωφελήσουμε κάπως,
θα βρεθούμε στο λάθος άκρο μιας εξέγερσης.
Όπως είπες κι εσύ, χρειαζόμαστε τον Χάρλαν και τον στρατό που ελέγχει, προς ώρας.
-Παντρέψου τον εσύ. -Και να τον κάνω βασιλιά;
-Θα το συζητήσουμε ξανά μόλις ηρεμήσεις. -Όχι δα.
Αιρετική! Η βασίλισσα είναι αιρετική!
Μαγολάτρισσα! Είναι βδέλυγμα!
Κάψτε τη μάγισσα!
Κάψτε κι εκείνη κι ολόκληρη την οικογένειά της!
-Βρείτε τους. -Αμέσως.
-Κάψτε τη βασίλισσα! -Κάψτε τη!
Μάγισσα!
Όπως είπα, είμαστε πιο κοντά στο χείλος απ' ό,τι πιστεύεις.
Κάψτε τη!
Όχι.
Άλλα τρία.
-Μπλοφάρεις. -Έτοιμος να το μάθεις;
Μπάμπα Βος;
Ποια είσαι;
Κάποια που θα σκοτωθεί που σε βοηθά,
γι' αυτό όχι άλλες ερωτήσεις μέχρι να φύγουμε.
-Πού πάμε; -Θα σε πάω στη Χάνιβα.
-Ξέρεις πού είναι; -Ναι, αλλά πρέπει να βιαστούμε.
Πρέπει να 'χουμε φύγει προτού αλλάξουν βάρδια οι φρουροί.
Μπάμπα Βος.
Αν σκοπεύεις να το σκάσεις πολεμώντας, χρειάζεσαι βοήθεια.
Ήρθα μόνο για σένα.
Θες να βρεις τη Μάγκρα, όπως κι εγώ.
Είναι θέμα χρόνου να στραφεί εναντίον της η αδελφή της, αν δεν το έχει κάνει ήδη.
Λες να σ' εμπιστευτώ, Ανιχνευτή Μάγων;
Ξέρω πώς σκέφτεται η βασίλισσα.
Δεν θα ήξερες καν πώς να την ψάξεις.
Κι ακόμη και να 'ξερες, θα περιβαλλόταν από τους δικούς μου Ανιχνευτές Μάγων.
Δεν απελευθερώνω τον Ταμάκτι Τζουν.
Θα έρθει.
Ήδη διαπράττω προδοσία μ' εσένα.
Δεν θα το χειροτερέψω με τον στρατηγό των Ανιχνευτών Μάγων.
Μόνο μια φορά θα σε κρεμάσουν.
Ή φεύγουμε ή πεθαίνουμε εδώ.
Φύγε εσύ.
Από δω.
Αυτό δεν αλλάζει τίποτα!
Τη στιγμή που δεν θα μου 'σαι χρήσιμος,
θα σου ξεριζώσω τα έντερα και θα σ' τα δώσω να τα φας!
Και καλά θα κάνεις.
Πάρτε τα όπλα των φρουρών.
Βαδίζεις πολύ γρήγορα. Το ραβδί σου ίσα που αγγίζει το έδαφος.
Έχεις όραση, έτσι δεν είναι;
Αν το πιστεύεις, κάποτε το έκρυβα πολύ καλά.
Πάμε.
Χάνιβα.
Μην ανησυχείς. Δεν θα 'ναι ο θείος Ίντο.
Αν αντισταθείς… απλώς θα τραβήξει περισσότερο.
-Τρας! -Νος!
Νος!
Ναι. Κράτα αυτό για τη Χάνιβα.
Ο Ίντο θα την έχει κάπου επάνω.
Θα χωριστούμε για να τη βρούμε.
Ο Ταμάκτι θα εμποδίσει όποιον θελήσει να μας κυνηγήσει.
-Δεν αρκεί ένας άντρας γι' αυτό. -Ο συγκεκριμένος αρκεί.
Σκαλιά.
Μη φοβάσαι.
Μπορώ να το πάω μαλακά.
Όχι!
[κάνει σινιάλα] Συνέχισε ευθεία. Ελέγχω μέχρι πέρα και θα έρθω να σε βρω.
Όλα καλά.
Λυπάμαι πολύ.
-Το ήξερα ότι θα ερχόσουν. -Λυπάμαι πολύ.
Δεν είμαι μόνη.
Ο Μπάμπα Βος μού είπε να σου δώσω αυτό. Πάμε.
Όταν έφυγες, ήμουν ακόμη ο μικρόσωμος, ακόμη ο πιο αδύναμος.
Και θ' ανακαλύψεις πως δεν είναι πια έτσι!
Για να 'μαι ειλικρινής, ήλπιζα να 'χες λίγο μεγαλύτερο τσαμπουκά.
Πόσο ταιριαστό…
να σε σκοτώσω με το σπαθί του πατέρα μας.
Ίντο. Συγγνώμη.
Μα, σε παρακαλώ, ο θάνατός μου ας είναι το τέλος.
Άσε τη Χάνιβα να φύγει από δω μέσα. Σε παρακαλώ.
Μάθε αυτό προτού πεθάνεις, αδελφέ.
Η Χάνιβα θα περάσει την υπόλοιπη ζωή της στα μπουντρούμια μου,
μια φοράδα για αναπαραγωγή…
που θα γεννά παιδιά με όραση για τη στρατιά μου,
ώσπου η μήτρα της να μην μπορεί άλλο πια.
Κι όταν πια δεν θα μπορεί να αναπαραχθεί…
θα της κόψω τον λαιμό
και θα πετάξω το κουφάρι της στον ίδιο λάκκο με κοπριά
που θα πετάξω και το δικό σου.
Άφησέ τον!
-Χάνιβα! -Μπαμπά.
Είσαι καλά;
-Πρέπει να φύγουμε. -Πήγαινέ με κοντά του.
Αν πλησιάσεις ποτέ ξανά τα παιδιά μου,
θα κάψω ολοσχερώς αυτήν τη διαολεμένη πόλη…
και θα σ' αφήσω να ζήσεις τόσο
ώστε να μυρίσεις τη σάρκα να λιώνει απ' τα μούτρα σου.
Να τος!
Αυτός είναι ο Μπάμπα Βος που ξέρω!
Πρέπει να φύγουμε.
Ταμάκτι Τζουν.
Χάνιβα! Όχι, όχι!
Χάνιβα, όχι. Μαζί μας είναι.
Σκότωσε τη μαμά.
Άκουσέ με. Η μητέρα σου δεν είναι νεκρή.
Τι;
Τι εννοείς;
Θα σου εξηγήσω αργότερα. Τώρα πρέπει να φύγουμε.
Είναι ασφαλής;
Δεν ξέρουμε. Γι' αυτό πρέπει να τον εμπιστευτούμε.
Χάνιβα, σε παρακαλώ. Κοίτα εμένα. Πρέπει να φύγουμε.
Σε παρακαλώ.
Αριστερά. Στην ανατολική πύλη.
Έλα μαζί μας.
Δεν μπορώ.
Σε παρακαλώ.
Για πάντα.
Χάνιβα!
Πήγαινε.
Χάνιβα!
Κόρα!
Κόρα;
Είπε ότι έχασα το μωρό.
Ήταν στα αίματα στα σεντόνια μου.
Τη σκότωσες.
Είπε…
"Μερικές φορές αυτό που σχηματίζεται δεν ολοκληρώνεται. Παραείναι αδύναμο".
Βασίλισσα.
Τι έβαλες μέσα μου;
Έκανα αυτό που ζητήσατε.
Δεν ζήτησα αυτό.
Δεν χρειαζόταν να τη σκοτώσετε.
Και βέβαια χρειαζόταν!
Δεν πρέπει να μάθει κανείς.
Ανακοίνωσα το παιδί μου, ένα παιδί με όραση.
Θα με νομίζουν φρενοβλαβή.
Θα πλαγιάσω ξανά μαζί σας.
Θα σας φτιάξω ένα δυνατότερο μωρό.
Δύστυχο αγόρι.
Δύστυχο, ανόητο αγόρι.
Υποτιτλισμός: Εύα Τανταλίδου